EARTH ลุยตั้งที่ปรึกษานำธุรกิจซื้อขายถ่านหินในจีนเข้าจดทะเบียน
EARTH เดินหน้าแต่งตั้งที่ปรึกษานำธุรกิจซื้อขายถ่านหินในจีน เข้าจดทะเบียนในตลาดหลักทรัพย์ฮ่องกง
21 มี.ค. 2560

บริษัท เอ็นเนอร์ยี่ เอิร์ธ จำกัด (มหาชน) หรือ EARTH ระบุว่า ตามที่ได้จัดตั้งบริษัทย่อย Guangdong Energy Earth Co.,Ltd. ก่อตั้งและจดทะเบียนในประเทศจีนเมื่อปี 2557 โดยมีวัตถุประสงค์ เพื่อดำเนินธุรกิจซื้อขายถ่านหินในประเทศจีน ขณะนี้บริษัทอยู่ระหว่างเตรียมความพร้อมในการเข้าจดทะเบียนในตลาดหลักทรัพย์ฮ่องกง โดยแต่งตั้งให้ China Commercial Law Firm เป็นที่ปรึกษา
ทั้งนี้ บริษัท Guangdong Energy Earth Co.,Ltd.(GECL) มีทุนจดทะเบียน 150 ล้านหยวน (ประมาณ 757.5 ล้านบาท) ซึ่ง EARTH ถือหุ้นในสัดส่วน 100%
อย่างไรก็ตามหากมีความคืบหน้าและบริษัท Guangdong Energy Earth Co.,Ltd. สามารถเข้าจดทะเบียนในตลาดหลักทรัพย์ฮ่องกงได้ ทางบริษัทฯ จะดำเนินการตามกฎเกณฑ์ของตลาดหลักทรัพย์แห่งประเทศไทย (SET) และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) หรือหน่วยงานที่เกี่ยวข้องในลำดับต่อไป